1. *melléklet az 5/2018.(IV.26.) önkormányzati rendelethez*

**ÁTRUHÁZOTT HATÁSKÖRÖK**

1.A képviselő-testület a **polgármesterre** a következő hatáskörök gyakorlását ruházza át:

a) A közúti közlekedésről szóló 1988. évi I. törvény szerinti közút kezelői feladatok ellátása.

b) Az 1993. évi III. törvényben biztosított hatásköréből: az eseti jellegű rendkívüli települési támogatás, a lakhatáshoz kapcsolódó rendszeres települési támogatás, a temetési költségek mérséklésére nyújtandó települési támogatás, a köztemetés, az étkeztetés és a házi segítségnyújtás megállapításának hatáskörét.

c) Pénzügyi átruházott feladat: a dologi előirányzatoknál, 100 000 forint erejéig, szükség esetén, saját hatáskörében előirányzat átcsoportosítást hajthat végre.

2. A Képviselő-testület a hétköznapi és hétvégi orvosi ügyelet ellátásának feladatait, az Egri Kistérség Többcélú **Társulására** (3300. Eger, Mocsáry Lajos utca 1.) ruházza át.